Diari Oficial de la Generalitat Valenciana


Sumari del DOGV 2748, del 15-05-1996 (1996/838222)

RESOLUCIÓ de 17 d'abril de 1996, per la qual s'estableixen els criteris interpretatius per a l'avaluació de sol·licituds presentades a l'empara de l'Ordre de 5 de desembre de 1995 de la Conselleria de Treball i Afers Socials.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2748

Data del DOGV
:   15-05-1996

Secció del DOGV
:   ALTRES DISPOSICIONS

Número del document
:   1996/838222


Data del document
:   17-04-1996

Organisme emissor
:   Conselleria de Treball i Afers Socials

Tipus de document
:   Resolució

Anàlisi jurídica

RESOLUCIó de 17 d'abril de 1996, per la qual s'estableixen els criteris interpretatius per a l'avaluació de sol·licituds presentades a l'empara de l'Ordre de 5 de desembre de 1995 de la Conselleria de Treball i Afers Socials.   
Amb data 13 de desembre de 1995 va ser publicada al DOGV l'Ordre de 5 de desembre de 1995, de la Conselleria de Treball i Afers Socials, per la qual es fixaven els programes de Formació Professional Ocupacional i es regulava el procediment general per a la concessió de les corresponents ajudes durant l'exercici de 1996.  
En l'article 10 de l'esmentada ordre s'estableix el procediment per a l'avaluació de les sol·licituds presentades a l'empara de l'esmentada ordre. Oït el personal tècnic de la Direcció General de Formació i Inserció Professional i acceptades les propostes del Comité d'Experts, pel que fa a l'avaluació tècnicoformal i a la valoració científicomaterial de les sol·licituds presentades.  
Per tot això, fent ús de les facultats que em confereix la Llei 5/1983, de 30 de desembre, de Govern Valencià, resolc:  
Primer  
Establir els següents criteris interpretatius per valorar i resoldre les sol·licituds presentades:  
1. Valoració tècnicoformal:  
1.1 Les instal·lacions, equip didàctic i material fungible, proposats per l'entitat sol·licitant en la memòria del curs, es valoraran puntuant de 0 a 4 i en quedaran excloses aquelles sol·licituds que no obtinguen una puntuació mínima de 2 en alguna d'elles.  
1.2 Les expectatives d'ocupació per al curs sol·licitat (pla d'ocupació aportat per l'entitat i prioritat per a l'acció formativa) es valoraran puntuant de 0 a 4 i en quedaran excloses aquelles sol·licituds que no obtinguen una puntuació mínima d'1.  
2) Valoració científicomaterial:  
2.1 El contingut teòricopràctic i la metodologia, proposats per l'entitat sol·licitant en la memòria del curs, es valoraran puntuant de 0 a 4 i en quedaran excloses aquelles sol·licituds que no obtinguen una puntuació mínima de 2 en alguna d'elles.  
2.2 El professorat, proposat per l'entitat sol·licitant en la corresponent memòria del curs, es valorarà puntuant de 0 a 4 i en quedaran excloses aquelles sol·licituds que no obtinguen una puntuació mínima d'1.  
3. Adequació i oportunitat de l'acció: es considerarà si l'acció proposada s'adequa als objectius assenyalats en el títol IV de l'esmentada ordre, si és oportú realitzar l'acció en les dates previstes per l'entitat sol·licitant i si l'entitat té realment prou capacitat per garantir la disponibilitat dels recursos humans i materials especificats en la memòria, abans del començament previst del curs. Es valorarà de 0 a 4 i en quedaran excloses aquelles accions que no obtinguen una puntuació mínima de 2.  
Una vegada valorades totes les accions presentades a una mateixa via de programació i, dins d'ella, a un mateix programa, s'aniran emetent resolucions aprovatòries d'acord amb la puntuació obtinguda mentre existisca disponibilitat pressupostària per a l'esmentat programa.  
València, 17 d'abril de 1996.- El conseller de Treball i Afers Socials: José Sanmartín Esplugues.